วันนี้จะมาแบบมินิรีวิว ร้านนี้เป็นร้านอาหารออกแนวน่าจะเป็นอาหารจีนนะ แต่ชื่อไทยมาก เจ้าของสโลแกน “อย่าลืม...คิดถึงสีฟ้าเวลาหิว” แล้วเวลาหิวจัดๆอย่างนี้ เราก็เลยนึกถึงร้านนี้ขึ้นมา ร้านนี้มีหลายสาขานะ เท่าที่รู้ก็มีเทอมินอล เซนทรัลเวิร์ล แล้วก็สยาม วันนี้เรามากินที่สาขาสยามกัน วันนี้จัดขนมจีบเบาๆมาเป็นออเดิฟก่อน ขนมจีบสีฟ้าของจริงเค้าบอกว่าต้องลูกเล็กพอดีคำ ก็ตามนั้นแหละ เสิร์ฟมาพร้อมกับน้ำจิ้มที่ตอนแรกเข้าใจว่าเป็นจิ๊กโฉ่หรือซอสเปรี้ยว แต่นี่ไม่ใช่ มันออกหวานๆหน่อย ก็อร่อยไปอีกแบบ ขนมจีบลูกเล็กพอดีคำ เด่นที่แป้งบางและไส้แน่น ส่วนจานหลักเราสั่งข้าวราดหน้าไก่ไข่ดาว สิ่งแรกที่เห็นคือไข่ดาวเยิ้มกำลังดีเลย แล้วน้ำซอสที่ราดมาก็ราดมาแบบชุ่มฉ่ำมาก คนที่ไม่ค่อยชอบทานข้าวแฉะๆคงไม่ปลื้มมากนัก แต่สำหรับเราสบายมาก น้ำราดอร่อยดี รสชาติกลมกล่อม ค่อนไปทางหวานนิดๆ แต่ติอยู่อย่างเดียวคือไก่มาเหมือนเศษไก่ ไม่ใช่ว่าน้อยนะ แต่มันแบบไม่เป็นชิ้นเป็นอัน คล้ายๆไก่ฉีก แต่ไม่ใช่ มันเป็นไก่ชิ้นเล็กๆอ่ะ กินแล้วแอบขัดใจ เพื่อนเราที่มาด้วยกันสั่งข้าวไข่ข้นหมูแดง อันนี้หอมเนยจางๆ แต่จืดมาก หมูแดงก็มาเป็นชิ้นเล็กๆอีกเหมือนกัน แล้วหมูแดงก็ออกจะแข็งๆ รวมๆแล้วจานนี้ไม่ผ่านอย่างแรงเลย นอกจากสองเมนูนี้ก็ยังมีเมนูน่ากินอย่างอื่นอีกอย่างอีหมี่ ไม่รู้เป็นอะไรยังงัย รู้แต่ชื่อแปลกดี แล้วก็พวกเมนูเป็ดย่าง กับหมูตุ๋นก็น่ากิน แล้วก็ดูน่าจะเป็นชิ้นเป็นอันกว่านี้ รวมๆแล้วเราว่าก็พอกินได้แหละ แต่อาจจะแพงไปนิดถ้าเทียบกับคุณภาพ แต่ก็ไม่รู้ว่าสาขาอื่นหรือเมนูอื่นเป็นยังไงบ้างนะ เพราะเห็นคนก็มากินเยอะเหมือนกัน ตอนแรกบอกว่าเป็นมินิรีวิว แต่ตอนนี้เราว่าไม่มินิแล้วล่ะ ยาวเชียว อ่านกันเบื่อรึป่าว ไว้วันหลังจะพยายามเขียนให้สั้นกว่านี้แล้วกันเนอะ